Enzo Fernández

**Enzo Jeremías Fernández** (* 17. január 2001, Buenos Aires, Argentína) je argentínsky profesionálny futbalista, ktorý hráva na poste záložníka v anglickom klube Chelsea.

## Klubová kariéra

### River Plate
Fernández prišiel do akadémie River Plate vo veku 6 rokov. Postupoval cez mládežnícke kategórie až ho v roku 2019 povolal do prvého tímu. 

V klube debutoval 4. marca 2020 pri prehre 0:3 s LDU Quito v skupinovej fáze Copa Libertadores.

#### Hosťovanie
Pre nedostatok hracieho času bol v auguste 2020 poslaný Fernández na hosťovanie do tímu Defensa y Justica. V klube debutoval 18. septembra pri výhre 3:0 nad Delfín SC v skupinovej fáze Copa Libertadores. V skupine skončil na treťom mieste a tak boli predelení do Copa Sudamericana, ktorú v tej sezóne nakoniec vyhrali keď vo finále zvíťazili 3:0 nad CA Lanús.

### Návrat do River Plate
Po roku sa Fernández vrátil do River Plate. Dňa 18. júla debutoval Fernández v argentínskej Primera División pri prehre 1:2 s Colónom. Svoj prvý gól v klube strelil 14. augusta pri výhre 2:0 nad Vélezom Sarsfield. Dňa 20. decembra predĺžil Fernández zmluvu s River Plate do roku 2025. Na konci roku sa tešil zo zisku titulu v lige.

### SL Benfica
Dňa 23. júna 2022 prestúpil Fernández do portugalského klubu SL Benfica za poplatok 10 miliónov eur. Fernández získal dres s číslom 13, ktorý predtým nosila klubová legenda Eusébio. Dňa 2. augusta debutoval v tíme a hneď aj skóroval pri výhre 4:1 nad Midtjyllandom v treťom predkole Ligy majstrov UEFA 2022/2023. O tri dni neskôr debutoval v lige a opäť skóroval pri výhre 4:0 nad Arouca. V odvete tretieho predkola sa opäť gólovo presadil a prispel k výhre 3:1. Po jeho výkonoch bol vyhlásený záložníkom mesiaca v lige čo sa opakovalo aj v októbri a v novembri.

### Chelsea
Po úspechu na Majstrovstvách sveta 2022 bol Fernández spájaný s prestupom do Premier League. V januári 2023 po dlhých rokovaniach nakoniec Fernández prestúpil do Chelsea za rekordný poplatok 108,6 miliónov libier. V klube zároveň podpísal kontrakt na osem a pol roka. Fernández debutoval v klube 3. februára pri remíze 0:0 s Fulhamom.

Dňa 30. augusta 2023 strelil Fernández svoj prvý gól v klube pri výhre 2:1 nad AFC Wimbledon v EFL Cupe. Dňa 3. decembra strelil Fernández svoje prvé dva góly v Premier League pri výhre 3:2 nad Brightonom.

## Medzinárodná kariéra
Fernández debutoval v národnom drese Argentíny dňa 24. septembra 2022 pri výhre 3:0 nad Hondurasom v priateľskom zápase.

Dňa 11. novembra bol Fernández menovaný do záverečnej nominácie na Majstrovstvá sveta vo futbale 2022. Na turnaji nastúpil do všetkých zápasoch. V zápase proti Mexiku sa mu podarilo streliť premiérový gól v reprezentácii pri výhre 2:0. Svojimi výkonmi prispel Fernández k titulu majstra sveta keď vo finále zdolali  4:3 po penaltovom rozstrele.

## Štatistiky kariéry

### Klubové
*K 11. aprílu 2024*

**Poznámky**

**<sup>1</sup>** Copa Libertadores

**<sup>2</sup>** Liga majstrov UEFA

**<sup>3</sup>** Trofeo des Campeones

**<sup>4</sup>** Copa Sudamericana

**<small>5</small>** Recopa Sudamericana

### Medzinárodné
*K 11. aprílu 2024*

## Úspechy hráča
**Defensa y Justica**

* Copa Sudamericana: 2020
* Recopa Sudamericana: 2021

**River Plate**

* Primera División: 2021
* Trofeo de Campeones: 2021

**SL Benfica**

* Primeira Liga: 2022/23

**Argentína**

* Majstrovstvá sveta vo futbale: 2022

## Referencie

## Iné projekty

## Externé odkazy

* Profil hráča na transfermarkt

## Zdroj

Kategória:Argentínski futbalisti
Kategória:Hráči River Plate
Kategória:Hráči Defensa y Justica
Kategória:Hráči SL Benfica Lisabon
Kategória:Hráči Chelsea FC
Kategória:Hráči Liga Portugal
Kategória:Hráči FA Premier League
Kategória:Hráči Majstrovstiev sveta vo futbale 2022
Kategória:Majstri sveta vo futbale
Kategória:Osobnosti z Buenos Aires